ইসলামে জোনাহ
ইউনূস ইবনে মাত্তা (আরবি: يُونُس ٱبْن مَتّىٰ) হলেন ইসলাম ধর্মে আল্লাহর একজন নবী, যিনি হিব্রু বাইবেলে উল্লিখিত আমিত্তয়ের পুত্র যোনা বা ইউনূসের সমতুল্য। ইউনূস হিব্রু বাইবেলের বারোজন ক্ষুদ্র নবীর মধ্যে একমাত্র ব্যক্তি যার নাম কুরআনে উল্লেখ রয়েছে। কুরআনের দশম সূরাটি, সূরা ইউনুস, তার নামেই নামকরণ করা হয়েছে। কুরআনে আল্লাহর রাসূল হিসেবে এবং যুল-নুন (আরবি: ذُو ٱلنُّوْن) তথা "মাছওয়ালা" নামে বেশ কয়েকবার ইউনূসের নাম উল্লেখ করা হয়েছে।